**ZMLUVA O DIELO**

**na zhotovenie projektovej dokumentácie a licenčná zmluva**

*uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a § 65 zák. č. 185/2015 Z. z. Autorský zákon v znení neskorších predpisov (ďalej len „Autorský zákon“)*

(ďalej len „Zmluva“)

**Čl. I.**

**ZMLUVNÉ STRANY**

|  |  |
| --- | --- |
|  |  |
| **Objednávateľ:**  | **Správa Národného parku**  |
| Sídlo:  |  |
| Zastúpený:  |  |
| Právna forma organizácie:  | príspevková organizácia  |
| Zriaďovateľ:  | **Ministerstvo životného prostredia Slovenskej republiky** |
| Bankové spojenie :  |  |
| číslo účtu:  |  |
| SWIFT / BIC:  |  |
| IČO:  |  |
| DIČ:  |  |
| IČ DPH: Osoby oprávnené jednať v: - realizačných veciach/  |  |
| technických veciach:  |  |
|  |  |
| Tel.:  |  |
| E-mail:  |  |
| (ďalej len „Objednávateľ“)  |    |
| **Zhotoviteľ:**  |   |
| Sídlo:  |  |
| Zastúpený:  |   |
| Bankové spojenie :  |   |
| číslo účtu:  |   |
| IČO:  |  |
| DIČ:  |  |
| IČ DPH:  |  |
| Osoby oprávnené jednať v:  |   |
| - realizačných veciach:  |  |
| - technických veciach:  |  |
| Tel.:  |  |
| E-mail: (ďalej len „Zhotoviteľ“)  |  |

**Čl. II.**

**PREDMET ZMLUVY**

1. Predmetom tejto Zmluvy je záväzok:
	1. Zhotoviteľa, že riadne a včas vykoná dielo v rozsahu podľa článku III. tejto Zmluvy pre Objednávateľa a odovzdá ho zhotovené v rozsahu a kvalite vymedzenej v tejto Zmluve a v súťažných podkladoch vo verejnom obstarávaní a v termíne dohodnutom v čl. IV. bod

(1) tejto Zmluvy Objednávateľovi v sídle Objednávateľa,

* 1. Objednávateľa, že poskytne Zhotoviteľovi nevyhnutne potrebné podklady (zadanie rozsahu a obsahu služieb a ostatnú dokumentáciu),
	2. Objednávateľa, že poskytne Zhotoviteľovi nevyhnutne potrebnú súčinnosť,
	3. Objednávateľa, že prevezme dielo bez zjavných vád a že zaplatí Zhotoviteľovi cenu za dielo podľa čl. V. tejto Zmluvy,
	4. Zhotoviteľa, že udelí Objednávateľovi súhlas na použitie diela (licenciu) uvedený v čl. IX. tejto Zmluvy.
1. Táto Zmluva je uzavretá ako výsledok postupom zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „zákon č. 343/2015 Z. z.“) na predmet zákazky: **„Vypracovanie projektových dokumentácií pre Národný parku Veľká Fatra časť č. 2 Projektová dokumentácia pre Infocentrum Správy národného parku Veľká Fatra v Ľubochni“.**
2. Zhotoviteľ je povinný vykonať dielo prostredníctvom osôb určených na plnenie zmluvy prostredníctvom ktorých preukazoval svoje portfólio v realizovanej zákazke. Zoznam osôb tvorí prílohu č. 4 tejto zmluvy.

**Čl. III.**

**DIELO**

1. Dielom podľa tejto Zmluvy je: **Vypracovanie projektovej dokumentácie: „Projektová dokumentácia pre Infocentrum Správy národného parku Veľká Fatra v Ľubochni“** podľa:
* podrobného zadania - Príloha č. 1
* súťažných podkladov z procesu verejného obstarávania a ich zmien, ktoré vyplynuli z procesu vysvetľovania a ďalších podmienok v rámci procesu verejného obstarávania
* informácií získaných obhliadkou miesta predmetu vypracovania projektovej dokumentácie, ktorej zhotovenie je predmetom tejto Zmluvy
* podkladov a požiadaviek poskytnutých Objednávateľom

(ďalej len „Dielo“).

1. Rozsah diela je uvedený v prílohe č. 1 Zmluvy s názvom „Podrobné zadanie“. Dielo je zložené z ucelených častí 1 - 8, ktoré je zhotoviteľ povinný vykonať za nasledovných podmienok:

**Časti diela 1 a 2**

1. **Príprava projektu**
	1. Termín odovzdania zhotoveného diela: do 60 kalendárnych dní od nadobudnutia účinnosti tejto Zmluvy
	2. Odmena za zhotovenie diela: 00,00 EUR bez DPH, t. j. 00,00 EUR vrátane DPH
2. **Návrh stavby**

2.1. Termín odovzdania zhotoveného diela: do 60 kalendárnych dní od nadobudnutia účinnosti tejto Zmluvy

2.2. Odmena za zhotovenie diela: 00,00 EUR bez DPH, t. j. 00,00 EUR vrátane DPH

**Časti diela 3 – 8**

Zhotoviteľ je povinný vykonať jednotlivé ucelené časti Diela uvedené nižšie, len ak mu Objednávateľ zašle písomný pokyn na ich vykonanie. Pre vylúčenie pochybností, pokyn podľa predchádzajúcej vety Objednávateľ môže, ale aj nemusí Zhotoviteľovi zaslať, vždy podľa jeho aktuálnej potreby (opcia). Písomný pokyn podpisuje a zasiela Objednávateľ.

**3. Dokumentácia pre územné rozhodnutie (DUR)**

3.1. Termín odovzdania zhotoveného diela: 30 kalendárnych dní od doručenia písomného pokynu objednávateľa na vykonanie diela

3.2. Odmena za zhotovenie diela: 00,00 EUR bez DPH, t. j. 00,00 EUR vrátane DPH

**4. Dokumentácia pre stavebné povolenie (DSP)**

4.1. Termín odovzdania zhotoveného diela: 60 kalendárnych dní od doručenia písomného pokynu objednávateľa na vykonanie diela

4.2. Odmena za zhotovenie diela: 00,00 EUR bez DPH, t. j. 00,00 EUR vrátane DPH

**5. Dokumentácia pre realizáciu stavby spolu s projektom interiéru (DRS)**

5.1. Termín odovzdania zhotoveného diela: 60 kalendárnych dní od doručenia písomného pokynu objednávateľa na vykonanie diela

5.2. Odmena za zhotovenie diela: 00,00 EUR bez DPH, t. j. 00,00 EUR vrátane DPH

**6. Súpis prác a dodávok**

6.1. Termín odovzdania zhotoveného diela: 30 kalendárnych dní od doručenia písomného pokynu objednávateľa na vykonanie diela

6.2. Odmena za zhotovenie diela: 00,00 EUR bez DPH, t. j. 00,00 EUR vrátane DPH

**7. Inžiniering**

7.1. Termín poskytovania služieb: od doručenia písomného pokynu Objednávateľa na poskytovanie služieb a začatia realizácie po ukončenie diela

7.2. Odmena za zhotovenie diela: 00,00 EUR bez DPH, t. j. 00,00 EUR vrátane DPH

**8. Autorský dozor**

8.1. Termín poskytovania služieb: od doručenia písomného pokynu objednávateľa na poskytovanie služieb a začatia realizácie po ukončenie diela

8.2. Odmena za zhotovenie diela: 00,00 EUR bez DPH, t. j. 00,00 EUR vrátane DPH

1. Zhotoviteľ je povinný odovzdať Dielo po jeho častiach podľa čl. III. bod (2) v počte vyhotovení dokumentácie určenom v Prílohe č. 1 Zmluvy. Každé vyhotovenie dokumentácie časti Diela musí byť opečiatkované a podpísané zodpovednými projektantmi a 1x v digitálnej forme na USB nosiči v editovateľnom formáte, formát PDF DWG, SKP a DOC, výkaz výmer a rozpočet vo formáte EXCEL (zavzorcované tabuľky).
2. Zhotoviteľ sa zaväzuje Dielo vykonať na svoje náklady a na svoje nebezpečenstvo v termíne podľa čl. IV. bod (1) tejto Zmluvy.
3. Zhotoviteľ je povinný prerokovať spracovanie Diela s Objednávateľom pravidelne každý týždeň alebo po dohode s Objednávateľom. Prerokovanie spracovania Diela prebieha prednostne online.
4. Zhotoviteľ je povinný v priebehu vykonávania činnosti zvolať minimálne jedno stretnutie so všetkými organizáciami, ktoré budú dotknuté realizáciou Diela. Pokiaľ počas tejto činnosti vzídu zo strany dotknutých organizácií pripomienky, je Zhotoviteľ povinný tieto zapracovať/ doplniť do Diela bezodkladne, pred odovzdaním Diela Objednávateľovi.
5. Zhotoviteľ je povinný spolupracovať s Objednávateľom, ako aj s príslušným stavebným úradom a dotknutými orgánmi štátnej správy i samosprávy a s ostatnými dotknutými subjektmi, ktoré ustanoví príslušný stavebný úrad alebo právne predpisy a ich pripomienky, ktoré vzídu počas stavebného konania zapracovať/ doplniť do Diela. Odmena za toto prepracovanie, alebo doplnenie je zahrnutá v zmluvne dohodnutej cene určenej v čl. V. tejto Zmluvy. Ak bude navyše nutné Dielo alebo jeho časť z vyššie uvedeného dôvodu prepracovať alebo doplniť v kolaudačnom konaní, ide o vadu Diela (jeho časti) a Zhotoviteľ je povinný túto vadu odstrániť bezodplatne.
6. Výsledky všetkých činností vykonaných podľa tejto Zmluvy je Zhotoviteľ povinný predložiť na odsúhlasenie Objednávateľovi. Odsúhlasenie bude prebiehať na dohodnutých stretnutiach. Stretnutia budú zvolávané podľa potreby v mieste sídla Objednávateľa. Zhotoviteľ akceptuje minimálny počet troch stretnutí: prvé na začiatku prác, druhé počas realizácie Diela a tretie pred dokončením Diela a jeho odovzdaním Objednávateľovi, ktoré sa budú konať v mieste sídla Objednávateľa.
7. Vykonaním Diela Zhotoviteľom sa pre účely tejto Zmluvy považuje včasné, bezchybné, podrobné a úplné vypracovanie Diela a jeho riadne odovzdanie Objednávateľovi. Riadnym odovzdaním Diela sa rozumie odovzdanie Diela - projektovej dokumentácie a protokol o odovzdaní a prevzatí oprávneným zamestnancom Objednávateľa.

**Čl. IV.**

**TERMÍNY VYKONANIA DIELA**

1. Zhotoviteľ sa zaväzuje, že vykoná a odovzdá Dielo podľa čl. III. bod (1) tejto Zmluvy v termíne:

**začiatok realizácie: do 5 dní od podpisu Zmluvy,**

**dokončenie realizácie: jednotlivé realizačné fázy a lehoty sú uvedené v článku III. bod 2 tejto zmluvy.**

**Siedma časť Diela „Inžiniering“ a ôsma časť Diela „Autorský dozor“ budú prebiehať od dňa doručenia písomného pokynu Objednávateľa vykonať tieto časti Diela do ukončenia stavby realizovanej podľa Diela.**

1. O odovzdaní a prevzatí Diela, spíšu zmluvné strany odovzdávací a preberací protokol. Objednávateľ si vyhradzuje právo odmietnuť prevziať Dielo, ak vykazuje zjavné vady, chyby a nedostatky. Objednávateľ si vyhradzuje právo na kontrolu zjavných vád, chýb a nedostatkov odovzdávaného Diela v lehote 30 pracovných dní. Vykonanie kontroly zo strany Objednávateľa nezbavuje Zhotoviteľa zodpovednosti za vady Diela, ktoré existovali v čase odovzdania a prevzatia Diela a ktoré vyšli najavo neskôr.
2. Zhotoviteľ predloží 5 dní pred skutočným odovzdaním zákazky pracovnú verziu v 1 vyhotovení v digitálnej podobe na pripomienkovanie Objednávateľovi.

**Čl. V.**

**CENA ZA DIELO**

1. Zmluvné strany sa dohodli na cene za Dielo podľa cenovej ponuky, ktorá je súčasťou tejto Zmluvy ako Príloha č. 2. Cena je určená na základe zák. č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách.

Cena je určená v čl. III. bod (2) pre každú časť Diela osobitne.

1. V cene podľa bodu (1) tohto článku Zmluvy sú zahrnuté všetky náklady vynaložené Zhotoviteľom v súvislosti s plnením predmetu tejto Zmluvy, vrátane nákladov na dopravné (cestovné), stravu, ubytovanie a stratu času, vrátane nákladov na prepracovanie alebo doplnenie projektovej dokumentácie podľa čl. III. bod (6) tejto Zmluvy.

Objednávateľom naviac požadované rozmnoženie dokumentácie, ktoré Objednávateľ Zhotoviteľovi zaplatí na osobitnú objednávku. V cene za Dielo je zahrnutá aj cena (odmena) za udelenie licencie - súhlasu na použitie Diela v zmysle č. IX. tejto Zmluvy.

1. V cene za Dielo je zahrnutá aj eventuálna aktualizácia výkazu výmer a rozpočtu, a ich potvrdenie autorizovaným cenárom v horizonte 24 mesiacov od odovzdania Diela.
2. Cena za vykonanie Diela je maximálna, ktorú nemožno bez súhlasu Objednávateľa zvýšiť.
3. Okrem dohodnutej ceny za Dielo nemá Zhotoviteľ nárok na náhradu akýchkoľvek nákladov, ktoré vynaložil na vykonanie Diela, pokiaľ z tejto Zmluvy nevyplýva povinnosť Objednávateľa takéto náklady Zhotoviteľovi uhradiť.
4. Zmluvné strany sa dohodli, že Objednávateľ neposkytne Zhotoviteľovi zálohu.

**Čl. VI.**

**FAKTURÁCIA A PLATOBNÉ PODMIENKY**

1. Dielo podľa čl. III. tejto Zmluvy bude Zhotoviteľ fakturovať vždy po častiach Diela podľa čl. III. bod (2) po riadnom odovzdaní a prevzatí príslušnej časti Diela bez vád.
2. Podkladom pre úhradu ceny za Dielo bude faktúra Zhotoviteľa podľa čl. VI. bod (1). Povinnou prílohou faktúry bude potvrdený preberací protokol. Zhotoviteľ je povinný v preberacom protokole vypracovať súpis predloženej dokumentácie potvrdenej povereným pracovníkom Objednávateľa. Zhotoviteľ je povinný v preberacom protokole vypracovať výkaz skutočne vykonaných hodín odborného autorského dohľadu (ďalej len „OAD“) potvrdeným povereným pracovníkom Objednávateľa.
3. Zhotoviteľ je povinný faktúru vystaviť v dvoch vyhotoveniach a doručiť ju na adresu Objednávateľa. Faktúra Zhotoviteľa bude obsahovať tieto údaje:
	* označenie Objednávateľa a Zhotoviteľa (obchodné meno, sídlo, IČO, DIČ, IČ DPH), • označenie Diela,
	* číslo Zmluvy o Dielo,
	* poradové číslo faktúry,
	* dátum vyhotovenia faktúry, dátum zdaniteľného plnenia a dátum splatnosti,
	* označenie peňažného ústavu a číslo účtu, na ktorý sa má platiť,
	* fakturovanú sumu,
	* pečiatka a podpis osoby oprávnenej konať za Zhotoviteľa
	* prílohu – preberací protokol.
4. Ak faktúra nebude obsahovať všetky náležitosti stanovené platnými právnymi predpismi a vyššie uvedené údaje a prílohu, Objednávateľ je oprávnený faktúru v lehote splatnosti

Zhotoviteľovi vrátiť. Lehota splatnosti začne v takom prípade plynúť od doručenia novej správne vystavenej a doručenej faktúry spolu s prílohou Objednávateľovi.

1. Objednávateľ si v zmysle § 12 ods. 1 písm. b) č. 3 zákona č. 254/1998 Z. z. o verejných prácach v znení neskorších predpisov, vyhradzuje právo nezaplatiť Zhotoviteľovi 10% z dohodnutej ceny Diela bez DPH, a to až do doby preukázania splnenia kvalitatívnych parametrov pri odovzdávaní Diela.
2. Splatnosť faktúry je **do 30 dní** od doručenia faktúry spolu s povinnou prílohou Objednávateľovi.

**Čl. VII.**

**ZODPOVEDNOSŤ ZA VADY**

1. Zhotoviteľ zodpovedá za to, že Dielo podľa čl. III. tejto Zmluvy bude vykonané podľa podmienok, v rozsahu a kvalite vymedzenej v tejto Zmluve. Objednávateľ nie je povinný prevziať vykonané Dielo, ktoré má vady. Dielo má vady, ak bolo vykonané v rozpore právnymi predpismi a technickými normami platnými v SR alebo s dohodou zmluvných strán, prípadne touto Zmluvou.
2. Zhotoviteľ zodpovedá za vady (i právne) Diela, ktoré má Dielo v čase jeho odovzdania

Objednávateľovi, aj keď vyjdú najavo až po odovzdaní a prevzatí Diela. Dielo má vady, ak Dielo (jeho časť) alebo ktorákoľvek vec (vrátane jej súčasti alebo príslušenstva), právo alebo iná majetková hodnota, ktorá je súčasťou predmetu Zmluvy, nezodpovedá rozsahu a kvalite vymedzenej v tejto Zmluve alebo neboli vykonané v súlade s touto Zmluvou.

1. Ak Objednávateľ zistí po prevzatí Diela vady, je povinný oznámiť vady Diela bez zbytočného odkladu, najneskôr do tridsiatich (30) pracovných dní odo dňa ich zistenia, Zhotoviteľovi. Zmluvné strany sa dohodli pre prípad výskytu vád Diela má Objednávateľ právo požadovať a Zhotoviteľ povinnosť odstrániť takéto vady Diela na svoje náklady.

Zhotoviteľ sa zaväzuje vady odstrániť bez zbytočného odkladu, najneskôr do štrnástich dní od doručenia reklamácie od Objednávateľa, ak sa s Objednávateľom písomne nedohodne inak***.***

1. Ak Zhotoviteľ neodstráni vady v požadovanom termíne, ak ich neodstráni správne, prípadne ich nezačne odstraňovať v dohodnutom termíne alebo je vzhľadom ku všetkým okolnostiam zrejmé, že vady v požadovanom termíne neodstráni, Objednávateľ je oprávnený odstrániť ich sám alebo dať ich odstrániť treťou osobou, a to na náklady Zhotoviteľa, pričom Zhotoviteľ sa výslovne zaväzuje a je povinný takto vynaložené náklady Objednávateľovi nahradiť. Náhrada takto vzniknutých nákladov môže byť vykonaná nasledovne:
	* 1. započítaním zadržaných 10 % z ceny Diela podľa čl. VI. bodu (5) tejto Zmluvy, pokiaľ táto suma nebola Objednávateľom zaplatená, alebo
		2. vystavením faktúry so splatnosťou 10 dní odo dňa doručenia Zhotoviteľovi.
2. Zhotoviteľ nezodpovedá za vady, ktoré boli spôsobené:
	* použitím podkladov prevzatých od Objednávateľa a Zhotoviteľ ani pri vynaložení všetkej odbornej starostlivosti, všetkého úsilia nemohol zistiť ich nevhodnosť,
	* použitím podkladov prevzatých od Objednávateľa a ak na ich nevhodnosť upozornil Objednávateľa a ten na ich použití trval.
3. Zhotoviteľ zodpovedá za vady Diela v **záručnej dobe, ktorá je 60 mesiacov.** Záručná doba začína plynúť dňom podpísania Protokolu o odovzdaní a prevzatí Diela.

**Čl. VIII.**

**ZMLUVNÉ POKUTY**

1. V prípade omeškania Objednávateľa s úhradou faktúry za Dielo má Zhotoviteľ právo na zákonný úrok z omeškania.
2. V prípade omeškania Zhotoviteľa s odovzdaním Diela, sa zhotoviteľ zaväzuje zaplatiť objednávateľovi zmluvnú pokutu vo výške 0,5 % z ceny Diela s DPH uvedenej v čl. V. bode (1) tejto Zmluvy za každý deň omeškania. Zmluvná pokuta je splatná v lehote do 5 dní od jej vyúčtovania.
3. V prípade omeškania Zhotoviteľa s odstránením vád Diela v lehote uvedenej v čl. VII.

bode (3) tejto Zmluvy, je Zhotoviteľ povinný zaplatiť Objednávateľovi zmluvnú pokutu vo výške 100,00 € za každú vadu a každý deň omeškania.

1. Zmluvné strany sa dohodli, že Zhotoviteľ je povinný zaplatiť Objednávateľovi zmluvnú pokutu v zmysle tohto článku a to na základe písomnej výzvy Objednávateľa, ktorá bude obsahovať variabilný symbol, sumu na zaplatenie a lehotu na zaplatenie. V prípade ak Zhotoviteľ zmluvnú pokutu nezaplatí dobrovoľne, zmluvné strany sa dohodli, že Objednávateľ je oprávnený svoju splatnú pohľadávku titulom zmluvnej pokuty jednostranne započítať voči akejkoľvek splatnej pohľadávke Zhotoviteľa.
2. Zaplatením zmluvnej pokuty sa Zhotoviteľ nezbavuje povinnosti splnenia záväzku zabezpečeného zmluvnou pokutou.
3. Ustanoveniami o zmluvnej pokute nie je dotknutý nárok Objednávateľa na náhradu škody spôsobenej Zhotoviteľom vo výške presahujúcej výšku zmluvnej pokuty.

**Čl. IX.**

**LICENCIA**

1. Zhotoviteľ v súlade s § 65 a nasl. zákona č. 185/2015 Z. z. Autorský zákon v platnom znení udeľuje Objednávateľovi vo vzťahu k autorsky chráneným častiam Diela a k Dielu ako celku výhradnú licenciu (súhlas) na použitie Diela pre jeho ďalšie použitie v súvislosti s prípravou a samotnou realizáciou stavby, na ktorú sa Dielo vzťahuje.
2. Zmluvné strany sa dohodli, že súhlas na použitie Diela nadobúda Objednávateľ v deň, kedy mu je Dielo Zhotoviteľom odovzdané.
3. Zmluvné strany sa dohodli, že Objednávateľ je oprávnený udeliť tretej osobe súhlas (sublicenciu) na použitie Diela v rozsahu licencie alebo je oprávnený licenciu zmluvou postúpiť.
4. Zhotoviteľ udeľuje súhlas na použitie Diela pre územný rozsah Slovenskej republiky.
5. Odmena Zhotoviteľa za poskytnutie licencie je obsiahnutá v celkovej cene za vykonanie Diela v zmysle čl. V. bod (2) tejto Zmluvy.
6. Licencia udelená touto Zmluvou je udelená na dobu trvania majetkových autorských práv aj vtedy, ak táto Zmluva zanikne alebo sa zruší pred úplným vykonaním Diela Zhotoviteľom.
7. Licencia udelená touto Zmluvou oprávňuje Objednávateľa použiť Dielo priamo (svojimi zamestnancami) alebo prostredníctvom tretích osôb (dodávateľov).

**Čl. X.**

**SUBDODÁVATELIA**

1. Zoznam subdodávateľov Zhotoviteľa známych v čase uzavretia Zmluvy je uvedený v Prílohe č. 3 - Zoznam subdodávateľov vo všetkých radoch, ktorá tvorí neoddeliteľnú prílohu tejto Zmluvy.
2. Zhotoviteľ môže poveriť vykonaním plnenia určitej časti predmetu tejto Zmluvy len tých subdodávateľov, ktorí sú uvedení v Zozname subdodávateľov vo všetkých radoch, ktorý tvorí Prílohu č. 3 tejto Zmluvy v znení neskorších písomných oznámení o zmene subdodávateľa alebo o doplnení nového subdodávateľa.
3. Pri vykonávaní časti plnenia tejto Zmluvy subdodávateľom má Zhotoviteľ zodpovednosť, akoby plnenie vykonával sám.
4. Ak má Zhotoviteľ povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „zákon č. 315/2016 Z. z.“), je povinný byť najneskôr ku dňu uzatvorenia tejto Zmluvy a počas celej doby plnenia riadne zapísaný v registri partnerov verejného sektora.
5. Ak má subdodávateľ povinnosťzapisovať sa do registra partnerov verejného sektora v zmysle zákona č. 315/2016 Z. z. v znení neskorších predpisov je povinný byť najneskôr ku dňu uzatvorenia tejto Zmluvy a počas celej doby plnenia riadne zapísaný v registri partnerov verejného sektora.
6. Zhotoviteľ je povinný oznámiť Objednávateľovi bez zbytočného odkladu akúkoľvek zmenu údajov v registri partnerov verejného sektora alebo výmaz z tohto registra o jeho osobe ako aj jeho subdodávateľoch v ktoromkoľvek rade najneskôr do 5 dní odo dňa vykonania zmeny zapísaných údajov.
7. Pravidlá pre zmenu subdodávateľov počas plnenia Zmluvy: K zmene subdodávateľa môže dôjsť len po písomnom odsúhlasení Objednávateľom na základe aktualizovania Prílohy č. 3 – Zoznam subdodávateľov vo všetkých radoch dodatkom k tejto Zmluve. Zhotoviteľ je povinný najneskôr 10 dní pred dňom, ktorý predchádza dňu v ktorom nastane zmena subdodávateľa, písomne oznámiť Objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, podiel subdodávky vo vzťahu k tejto Zmluve, predmet subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Ak nový subdodávateľ má povinnosť zapisovať sa do registra partnerov verejného sektora, takýto subdodávateľ musí byť zapísaný v registri partnerov verejného sektora v zmysle zákona č. 315/2016 Z. z. Obdobne ako pri zmene subdodávateľa postupujú zmluvné strany aj vtedy, ak potreba zabezpečiť časť plnenia tejto Zmluvy ďalším subdodávateľom nastane u Zhotoviteľa až po uzavretí Zmluvy**.** V prípade, ak ide o osobu, ktorej kapacitami Zhotoviteľ preukázal v procese verejného obstarávania technickú alebo odbornú spôsobilosť, táto osoba poskytne svoje kapacity počas celého trvania tejto Zmluvy. Zhotoviteľ je povinný na vyzvanie Objednávateľa preukázať najneskôr do 10-tich dní, že vykonáva činnosti prostredníctvom osoby, ktorej kapacitami preukázal v procese verejného obstarávania technickú alebo odbornú spôsobilosť.
8. Porušenie niektorej povinnosti, ktorá pre Zhotoviteľa vyplýva z bodu 2, 4, 5, 6 alebo 7 tohto článku, sa považuje za podstatné porušenie tejto Zmluvy a zakladá Objednávateľovi právo odstúpiť od tejto Zmluvy.

**Čl. XI.**

**ĎALŠIE DOJEDNANIA**

1. Zhotoviteľ je povinný pri vypracovávaní Diela postupovať s odbornou starostlivosťou. Zhotoviteľ je povinný priebežne poskytovať informácie objednávateľovi o stave realizovanej objednávky tak, aby objednávateľ mal možnosť skontrolovať a vyhodnotiť dielo z hľadiska jeho potrieb a požiadaviek.
2. Zmluvné strany sa dohodli, že vlastnícke právo k Dielu prechádza na Objednávateľa okamihom prevzatia Diela Objednávateľom podľa čl. III. bod. (8) tejto Zmluvy.
3. Dielo ani jeho časť nie je Zhotoviteľ oprávnený poskytnúť iným osobám než Objednávateľovi. Porušenie tejto povinnosti sa považuje za podstatné porušenie tejto Zmluvy zo strany Zhotoviteľa a zakladá Objednávateľovi právo na odstúpenie od tejto Zmluvy.
4. Zmluvné strany sa dohodli, že táto Zmluva môže zaniknúť písomnou dohodou zmluvných strán alebo odstúpením od Zmluvy.
5. Objednávateľ je oprávnený odstúpiť od tejto Zmluvy, najmä ak:
	1. Zhotoviteľ podstatne poruší niektorú zo svojich povinností podľa tejto Zmluvy,
	2. sa jedná o taxatívne dôvody uvedené v tejto Zmluve,
	3. Zhotoviteľ poruší niektorú zo svojich povinností podľa tejto Zmluvy iným než podstatným spôsobom a takéto porušenie nenapraví ani v dodatočnej primeranej lehote na nápravu,
	4. Zhotoviteľ stratil spôsobilosť vyžadovanú zákonom č. 343/2015 Z. z. alebo stratil iné právne alebo vecné predpoklady na riadne plnenie tejto Zmluvy,
	5. v rámci kontroly verejného obstarávania zákazky, ktorej výsledkom je táto Zmluva, bolo konštatované porušenie zákona,
	6. na majetok Zhotoviteľa je vyhlásený konkurz alebo konkurzné konanie bolo zastavené pre nedostatok majetku alebo je Zhotoviteľovi povolená reštrukturalizácia alebo Zhotoviteľ vstúpi do likvidácie, preruší alebo iným spôsobom skončí svoju podnikateľskú činnosť,
	7. u Zhotoviteľa prebehla zmena kontroly, organizačná zmena, zmena právnej formy, zmena štatutárnych orgánov, predaj podniku alebo jeho časti, a tieto zmeny nie sú pre Objednávateľa konajúc rozumne a odôvodnene akceptovateľné alebo nie sú súladné so zákonom č. 343/2015 Z. z.,
	8. právoplatným rozhodnutím Protimonopolného úradu SR bolo konštatované, že Zhotoviteľ sa pri získaní zákazky, ktorej výsledkom je táto Zmluva, dopustil kolúzneho správania alebo v prípade, ak Zhotoviteľ iným nedovoleným spôsobom ovplyvnil výber víťazného uchádzača, a tým narušil alebo ohrozil hospodársku súťaž,
	9. je splnený niektorý z dôvodov na odstúpenie od Zmluvy podľa ustanovení zákona č. 315/2016 Z. z.
6. Objednávateľ je oprávnený odstúpiť od tejto Zmluvy aj z ďalších zákonných alebo zmluvných dôvodov než uvedených v bode (5) tohto článku.
7. Zhotoviteľ podstatne porušuje túto Zmluvu aj v prípadoch, ak:
	1. je v omeškaní s plnením termínu podľa čl. IV. bodu (1) tejto Zmluvy,
	2. bezdôvodne preruší vykonávanie Diela, pokiaľ tak nebolo urobené z dôvodu na strane Objednávateľa,
	3. poruší akúkoľvek povinnosť vyplývajúcu z čl. X. tejto Zmluvy,
	4. Dielo má neodstrániteľné vady,
	5. napriek písomnému upozorneniu Objednávateľa o vadách plnenia pokračuje v plnení s vadami alebo aj napriek upozorneniu v primeranej lehote mu určenej na odstránenie vady túto neodstránil. V rozsahu vád plnenia nie je Objednávateľ povinný vykonať úhradu platby a až do ich odstránenia nie je v omeškaní s platením. Výšku takto neuhradenej čiastky stanoví Objednávateľ výpočtom podľa rozsahu vád plnenia v súlade s cenovou ponukou, ktorá je súčasťou tejto Zmluvy.
8. Zhotoviteľ je oprávnený odstúpiť od tejto Zmluvy v prípadoch, ak:
	* 1. Objednávateľ bezdôvodne preruší vykonávanie Diela, pokiaľ tak nebolo urobené z dôvodu na strane Zhotoviteľa,
		2. Objednávateľ je v omeškaní s platením ceny za Dielo o viac ako 60 dní,
		3. Objednávateľ bezdôvodne neprevezme riadne ukončené Dielo pripravené na odovzdanie,
		4. z iných zákonných alebo zmluvných dôvodov.
9. Zhotoviteľ je povinný strpieť výkon kontroly/auditu súvisiaceho s dodávanými službami do uplynutia lehôt podľa Zmluvy o poskytnutí nenávratných finančných prostriedkov, a to Oprávnenými osobami na výkon tejto kontroly/auditu a poskytnúť im všetku potrebnú súčinnosť.

**Čl. XII.**

**ZÁVEREČNÉ USTANOVENIA**

1. Pri plnení tejto Zmluvy sa riadia zmluvné strany v prvom rade jej ustanoveniami. Ostatné skutočnosti neupravené v ustanoveniach tejto Zmluvy sa budú spravovať príslušnými ustanoveniami Obchodného zákonníka, Občianskeho zákonníka a ďalšími právnymi predpismi majúcimi vzťah k predmetu tejto Zmluvy.
2. Túto Zmluvu možno meniť, či dopĺňať len písomnými dodatkami podpísanými oboma zmluvnými stranami za splnenia podmienok uvedených v § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Na zmenu v osobách štatutárnych orgánov zmluvných strán alebo na zmenu v osobách oprávnených jednať za zmluvné strany v zmluvných alebo v realizačných veciach nie je potrebné uzavretie písomného dodatku k tejto Zmluve. Na takúto zmenu postačuje, ak dotknutá zmluvná strana tieto skutočnosti písomne oznámi druhej zmluvnej strane.
3. V prípade, kedy táto Zmluva alebo zákon zakotvuje povinnosť doručovať písomnosť druhej strane, doručuje sa písomnosť v listinnej podobe na adresy uvedené v záhlaví tejto Zmluvy alebo aktualizované adresy podľa písomných oznámení alebo výpisov z verejne prístupných evidencií (výpis z obchodného registra a pod.) ako doporučená zásielka.
4. Listinná zásielka sa považuje za doručenú v deň jej prevzatia adresátom. Listinná zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“, a to aj v prípade, ak sa adresát o tom nedozvie. Týmto ustanovením nie sú dotknuté tie ustanovenia tejto Zmluvy, ktoré umožňujú zmluvným stranám spolu komunikovať elektronicky e-mailom.
5. Zmluvné strany sa dohodli, že Zhotoviteľ nesmie bez vopred daného písomného súhlasu Objednávateľa postúpiť pohľadávku, ktorá vznikne na základe tejto Zmluvy alebo v súvislosti s touto Zmluvou tretej osobe. Táto dohoda o zákaze postúpenia pohľadávky tvorí prekážku pre postúpenie pohľadávky v zmysle ustanovenia § 525 ods. 2 Občianskeho zákonníka v platnom znení.
6. Zhotoviteľ nesmie bez predchádzajúceho vopred daného písomného súhlasu Objednávateľa zriadiť v prospech tretej osoby záložné právo alebo inú ťarchu k pohľadávke, ktorá mu vznikne na základe tejto Zmluvy, a rovnako nesmie predať, zaťažiť, ani iným spôsobom nakladať bez predchádzajúceho písomného súhlasu Objednávateľa s pohľadávkou vzniknutou na základe tejto Zmluvy. V prípade porušenia povinnosti stanovenej týmto bodom, sa Zhotoviteľ zaväzuje zaplatiť Objednávateľovi zmluvnú pokutu vo výške 20% z celkovej hodnoty pohľadávky, na ktorú Zhotoviteľ bez súhlasu Objednávateľa a v rozpore s týmto bodom zriadil záložné právo alebo inú ťarchu. Zmluvná pokuta je splatná v lehote do 5 dní od jej vyúčtovania.
7. Ak je, alebo sa stane niektoré ustanovenie tejto Zmluvy neplatné alebo neúčinné, nedotýka sa to ostatných ustanovení tejto Zmluvy, ktoré ostávajú platné a účinné. Zmluvné strany sa v tomto prípade zaväzujú dohodou nahradiť neplatné, resp. neúčinné ustanovenie novým ustanovením platným, resp. účinným, ktoré najlepšie zodpovedá pôvodne zamýšľanému ekonomickému účelu ustanovenia neplatného, resp. neúčinného. Do tej doby platí zodpovedajúca úprava všeobecne záväzných právnych predpisov Slovenskej republiky.
8. Táto Zmluva je vypracovaná **v štyroch vyhotoveniach**, Objednávateľ a Zhotoviteľ obdržia po dve vyhotovenia Zmluvy. Táto Zmluva nadobudne platnosť dňom jej podpisu štatutárnymi zástupcami oboch zmluvných strán. Táto Zmluva nadobudne účinnosť dňom nasledujúcim po dni jej zverejnenia v Centrálnom registri zmlúv..
9. Zmluvné strany vzájomne prehlasujú, že túto Zmluvu uzavreli slobodne a vážne, nie za zvlášť nevýhodných podmienok, bez akéhokoľvek donútenia, nie v tiesni a po vzájomnom uvážení. Rovnako tak prehlasujú, že im nie sú známe žiadne skutočnosti, ktoré by mohli spôsobiť neplatnosť, resp. neúčinnosť tejto Zmluvy. Zmluvu si riadne premysleli, celý jej text prečítali a pochopili a na znak súhlasu s jej obsahom ju vlastnoručne podpisujú.
10. Zhotoviteľ predloží pri podpise Zmluvy Objednávateľovi doklad o poistení profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov, a to na výšku zodpovedajúcu odhadovaným nákladom stavby realizovanej podľa Diela. V prípade, že odhadované náklady prevýšia túto hodnotu, je zhotoviteľ povinný predložiť objednávateľovi poistenie na aktualizovanú výšku bezodkladne.

**Prílohy:**

Príloha č. 1 Podrobné zadanie

Príloha č. 2 Cenová ponuka

Príloha č. 3 Zoznam subdodávateľov

Príloha č. 4 Zoznam osôb určených na plnenie zmluvy

 V .......................... dňa .................. V .......................... dňa ..................

 **Za Objednávateľa: Za Zhotoviteľa:**